
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2311 

28 Αυγούστου 2014 


ΑΠΟΦΑΣΕΙ Σ 

Αριθμ. 127947/Γ6 

Καθορισμός προϋποθέσεων, κριτηρίων και διαδικασί¬ 
ας πρόσληψης 

α) προσωρινών αναπληρωτών και ωρομισθίων Ειδι¬ 
κού Εκπαιδευτικού Προσωπικού (Ε.Ε.Π.) στις Σχολικές 
Μονάδες Ειδικής Αγωγής και Εκπαίδευσης (Σ.Μ.Ε.Α.Ε.) 
και στα Κέντρα Διαφοροδιάγνωσης, Διάγνωσης και 
Υποστήριξης (ΚΕ.Δ.Δ.Υ) και 

β) προσωρινών αναπληρωτών Ειδικού Βοηθητικού 
Προσωπικού (Ε.Β.Π.) στις Σ.Μ.Ε.Α.Ε. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου 2 περίπτωση Α' και της παραγρά¬ 
φου 8 του άρθρου 35 του Ν. 1566/1985 (ΦΕΚ 167 τ.Α') 
«Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις», με την οποία 
συνιστώνται οι κλάδοι του Ε.Ε.Π. και ορίζονται τα τυπικά 
προσόντα διορισμού τους. 

2. Της παραγράφου 2α του άρθρου 28 του Ν. 4186/2013 
(ΦΕΚ 193/τ.Α'). 

3. Της παραγράφου 5 και της παρ. 2 του άρθρου 8 του 
Ν. 3194/2003 (ΦΕΚ 267/τ.Α'), όπως αυτός συμπληρώθηκε 
και τροποποιήθηκε με το άρθρο 2 παρ. 3 και το άρθρο 
9 παρ. 6 του Ν. 3848/2010 που τροποποιήθηκε με την 
παρ. 22 του άρθρου 36 του Ν. 4186/2013. 

4. Των παραγράφων 3 και 4 του μέρους Β' του άρ¬ 
θρου 4 του Ν. 2817/2000 (ΦΕΚ 78/τ.Α') «Εκπαίδευση των 
ατόμων με ειδικές εκπαιδευτικές ανάγκες και άλλες δι¬ 
ατάξεις» και της παρ. 4 του άρθρου 23 του Ν. 3699/2008 
(ΦΕΚ 199/τ.Α') «Ειδική Αγωγή και Εκπαίδευση ατόμων 
με αναπηρία ή με ειδικές εκπαιδευτικές ανάγκες» με 
τις οποίες προβλέπεται η πρόσληψη Ε.Ε.Π. και Ε.Β.Π. με 
σχέση εργασίας ιδιωτικού δικαίου. 

5. Της παραγράφου 6 του άρθρου 2 του Ν. 3194/2003 
(ΦΕΚ 267/τ.Α') «Ρύθμιση εκπαιδευτικών θεμάτων και άλ¬ 
λες διατάξεις». 

6. Της περίπτωσης ζ) της παραγράφου 2 του άρθρου 
56 του Ν. 3966/2011 (ΦΕΚ 118 τ.Α') «Θεσμικό πλαίσιο των 
Πρότυπων Πειραματικών Σχολείων,Ιδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων “ΔΙΟΦΑΝΤΟΣ” 
και λοιπές διατάξεις». 


7. Της παρ. 1 του άρθρου 17 του Ν. 3699/2008 (ΦΕΚ 
199/τ. Α') «Ειδική Αγωγή και Εκπαίδευση ατόμων με 
αναπηρία ή με ειδικές εκπαιδευτικές ανάγκες», όπως 
συμπληρώθηκε με την περίπτωση α) της παραγράφου 
5 του άρθρου 56 του Ν. 3966/2011. 

8. Του άρθρου 18 του Ν. 3699/2008 (ΦΕΚ 199/τ. Α'), 
όπως αντικαταστάθηκε με την περίπτωση β) της πα¬ 
ραγράφου 5 του άρθρου 56 του Ν. 3966/2011. 

9. Των περιπτώσεων α),β) και γ) της παραγράφου 4, 
των περιπτώσεων α),β) και γ) της παραγράφου 5 και των 
περιπτώσεων α) έως γ) της παραγράφου 10 του άρθρου 
3 του Ν. 2817/2000 «Εκπαίδευση των ατόμων με ειδικές 
εκπαιδευτικές ανάγκες και άλλες διατάξεις». 

10. Της παραγράφου 4 του άρθρου 24 του Ν. 3699/2008. 

11. Του άρθρου 6 του Ν. 3863/2010 (ΦΕΚ 115/τ.Α') και της 
αριθ. Πρωτ. Φ 8000Ο/οικ.30 002/1896/14-12-2011 Υπουργι¬ 
κής Απόφασης «Ισχύς αποφάσεων προσδιορισμού πο¬ 
σοστών αναπηρίας εκδοθεισών πριν την ημερομηνία 
έναρξης λειτουργίας του ΚΕΠΑ». 

12. Των υπ’ αριθ. 32/2011 και 458/2011 Γνωμοδοτήσεων 
του Νομικού Συμβουλίου του Κράτους, Τμήμα Γ'. 

13. Του άρθρου 13 του ΠΔ. 1/2003 (ΦΕΚ Ι/τ.Α') «Σύνθεση 
συγκρότηση και λειτουργία συμβουλίων πρωτοβάθμιας 
και δευτεροβάθμιας εκπαίδευσης και ειδικής αγωγής, 
αρμοδιότητες αυτών κ.λπ.». 

14. Την αριθμ. 94654/ΣΤ5/19-6-2014 (ΦΕΚ 1618 τ.Β/ 
19-6-2014) κοινή απόφαση του Πρωθυπουργού και του 
Υπουργού Παιδείας και Θρησκευμάτων «Καθορισμός 
αρμοδιοτήτων στους Υφυπουργούς Παιδείας και Θρη¬ 
σκευμάτων, Αλέξανδρο Δερμεντζόπουλο και Κωνστα¬ 
ντίνο Κουκουδήμο». 

15. Της παραγράφου 4, του άρθρου 13 του Ν. 3149/2003 
(ΦΕΚ 141 τ. Α')» Εθνική Βιβλιοθήκη της Ελλάδας, Δημό¬ 
σιες Βιβλιοθήκες και άλλες διατάξεις». 

16. Το γεγονός ότι από την εφαρμογή των διατάξεων 
της απόφασης αυτής δεν προκύπτει δαπάνη σε βάρος 
του κρατικού προϋπολογισμού, αποφασίζουμε: 

ΑΡΘΡΟ 1 

1. Για την κάλυψη των λειτουργικών αναγκών σε Ειδικό 
Εκπαιδευτικό Προσωπικό (Ε.Ε.Π) των Σχολικών Μονάδων 
Ειδικής Αγωγής και Εκπαίδευσης (Σ.Μ.Ε.Α.Ε.) και των Κέ¬ 
ντρων Διαφοροδιάγνωσης, Διάγνωσης και Υποστήριξης 
Ειδικών Εκπαιδευτικών Αναγκών (ΚΕ.Δ.Δ.Υ) και σε Ειδικό 
Βοηθητικό Προσωπικό (Ε.Β.Π) των Σ.Μ.Ε.Α.Ε., οι οποίες 

δεν καλύπτονται με διορισμό μετάθεση ή απόσπαση 
μονίμων ή προκύπτουν κατά τη διάρκεια του διδακτικού 
έτους, προσλαμβάνονται προσωρινοί αναπληρωτές ή 
ωρομίσθιοι Ε.Ε.Π. και προσωρινού αναπληρωτές Ε.Β.Π.. 

2. Η πρόσληψή τους γίνεται από πίνακες που συντάσσο- 
νται σε κάθε Περιφερειακή Διεύθυνση Εκπαίδευσης ενώ 
η σειρά κατάταξης των συμμετεχόντων προσδιορίζεται 
από τις μονάδες που συγκέντρωσαν, από ακαδημαϊκά 
κριτήρια, από την προϋπηρεσία τους και από κοινωνικά 
κριτήρια του άρθρου 4 του παρόντος. 

ΑΡΘΡΟ 2 

Τυπικά προσόντα διορισμού κατά κλάδο 

1. ΚΛΑΔΟΣ ΠΕ21 ΘΕΡΑΠΕΥΤΩΝ ΛΟΓΟΥ 

Για τον κλάδο ΠΕ 21 απαιτείται: α) πτυχίο Θεραπευτών 
του λόγου Α.Ε.Ι. της ημεδαπής ή ισότιμο της αλλοδαπής 
ή β) πτυχίο Παιδαγωγικού Τμήματος Α.Ε.Ι. της ημεδαπής 
ή ισότιμο της αλλοδαπής και μεταπτυχιακός τίτλος με 
εξειδίκευση στη θεραπεία του λόγου αναγνωρισμένος 
από το ΔΙ.Κ.Α.Τ.Σ.Α. ή τον Δ.Ο.Α.Τ.Α.Π. ή γ) πτυχίο Φιλο¬ 
σοφίας και Παιδαγωγικής ή Φ.Π.Ψ. και μεταπτυχιακός 
τίτλος με εξειδίκευση στη θεραπεία του λόγου αναγνω¬ 
ρισμένος από το ΔΙ.Κ.Α.Τ.Σ.Α. ή τον Δ.Ο.Α.Τ.Α.Π. 

2. ΚΛΑΔΟΣ ΠΕ26 ΘΕΡΑΠΕΥΤΩΝ ΛΟΓΟΥ 

Γ ια τον κλάδο ΠΕ 26 απαιτείται πτυχίο Θεραπευτών 
του Λόγου ιδρύματος Τριτοβάθμιας Εκπαίδευσης (Τ.Ε.Ι.) 
της ημεδαπής ή ισότιμο και αντίστοιχο της αλλοδαπής 
αναγνωρισμένο από το Ι.Τ.Ε. 

Η κατανομή των θέσεων των δύο κλάδων ΠΕ21 και 
ΠΕ26 θα γίνεται ισόποσα. Σε περίπτωση έλλειψης υπο¬ 
ψηφίων σε έναν από τους δύο κλάδους, η πρόσληψη 
μπορεί να γίνεται από τον άλλο κλάδο. 

3. ΚΛΑΔΟΣ ΠΕ22 ΕΠΑΓΓΕΛΜΑΤΙΚΩΝ ΣΥΜΒΟΥΛΩΝ 

Πτυχίο του Τμήματος Φιλοσοφίας-Παιδαγωγικής ή 

Φιλοσοφίας-Παιδαγωγικής-Ψυχολογίας ή Φιλοσοφίας 
και Κοινωνικών Σπουδών ή Ψυχολογίας ή Κοινωνιολο- 
γίας ή Παιδαγωγικού Τμήματος Δημοτικής Εκπαίδευσης 
ή Νηπιαγωγών ή Ειδικής Αγωγής των Πανεπιστημίων 
της ημεδαπής ή ισότιμο και αντίστοιχο Πτυχίο Πανε¬ 
πιστημίου της αλλοδαπής και Μεταπτυχιακό Δίπλωμα 
Ειδίκευσης στη Συμβουλευτική και τον Επαγγελματικό 
Προσανατολισμό Πανεπιστημίου της ημεδαπής ή ισότι¬ 
μο και αντίστοιχο Πανεπιστημίου της αλλοδαπής. 

4. ΚΛΑΔΟΣ ΠΕ23 ΨΥΧΟΛΟΓΩΝ 

Πτυχίο Ψυχολογίας Α.Ε.Ι. της ημεδαπής ή ισότιμο και 
αντίστοιχο της αλλοδαπής, με προτίμηση στην ειδίκευ¬ 
ση της Παιδαγωγικής ή Σχολικής Ψυχολογίας και άδεια 

ασκήσεως επαγγέλματος. Γ ια τους αποφοίτους Φ.Π.Ψ. 
πριν το 1993 απαιτείται μεταπτυχιακό στην Ψυχολογία 
και άδεια ασκήσεως επαγγέλματος. 

Ειδίκευση νοείται η κατοχή μεταπτυχιακού τίτλου 
σπουδών στην Παιδαγωγική ή Σχολική Ψυχολογία. 

5. ΚΛΑΔΟΣ ΠΕ24 ΠΑΙΔΟΨΥΧΙΑΤΡΩΝ 

Πτυχίο Ιατρικής Σχολής Α.Ε.Ι. της ημεδαπής ή ισότι¬ 
μο και αντίστοιχο της αλλοδαπής, με ειδικότητα στην 
Παιδοψυχιατρική, 

6. ΚΛΑΔΟΣ ΠΕ25 ΣΧΟΛΙΚΩΝ ΝΟΣΗΛΕΥΤΩΝ 

Πτυχίο Νοσηλευτικής ή Επισκεπτών Υγείας ιδρύμα¬ 
τος Τριτοβάθμιας Εκπ/σης της ημεδαπής ή ισότιμο και 
αντίστοιχο πτυχίο της αλλοδαπής και α) πτυχίο του 
τμήματος Εκπαιδευτικής και Κοινωνικής Πολιτικής, κα¬ 
τεύθυνσης ατόμων με ειδικές ανάγκες, του Πανεπιστη¬ 
μίου Μακεδονίας ή β) πτυχίο της ΠΑ.ΤΕ.Σ. /ΣΕ.ΛΕ.ΤΕ. ή 


πιστοποιητικό παιδαγωγικής κατάρτισης που χορηγείται 
από την Α.Σ.ΠΑΙ.Τ.Ε. 

Σε περίπτωση εξάντλησης των πινάκων των υποψη¬ 
φίων αναπληρωτών Ε.Ε.Π. του κλάδου ΠΕ25 Σχολικών 
Νοσηλευτών, προσλαμβάνονται ως προσωρινοί ανα¬ 
πληρωτές κάτοχοι πτυχίου Νοσηλευτικής ή Επισκεπτών 
Υγείας Ιδρύματος Τριτοβάθμιας Εκπαίδευσης της ημε¬ 
δαπής ή ισότιμου και αντίστοιχου πτυχίου της αλλοδα¬ 
πής. Οι υποψήφιοι που διαθέτουν τα ανωτέρω προσόντα 
εγγράφονται στους πίνακες του κλάδου ΠΕ25 Σχολικών 
Νοσηλευτών ύστερα από τους υποψήφιους που διαθέ¬ 
τουν τα προσόντα της παραγράφου 6 του άρθρου 2 
του Ν. 3194/2003 (ΦΕΚ 267/τ. Α'). 

Η προϋπηρεσία των προσλαμβανομένων, σύμφωνα με 
την παρούσα παράγραφο προσμετράται για τον κλάδο 
ΠΕ25 Σχολικών Νοσηλευτών και μόνον, τα δε ιδιαίτερα 
καθήκοντα και οι αρμοδιότητές τους ορίζονται με τις 
διατάξεις του κεφαλαίου Β' της αριθμ. 27922/Γ6/8-3- 
2007 απόφασης του Υφυπουργού Εθνικής Παιδείας και 
Θρησκευμάτων (ΦΕΚ 449/τ.Β'). 

7. ΚΛΑΔΟΣ ΠΕ28 ΦΥΣΙΚΟΘΕΡΑΠΕΥΤΩΝ 

Πτυχίο Τμήματος Φυσιοθεραπευτών ιδρύματος Τρι¬ 
τοβάθμιας Εκπαίδευσης της ημεδαπής ή ισότιμο και 
αντίστοιχο της αλλοδαπής. 

8. ΚΛΑΔΟΣ ΠΕ29 ΕΡΓΑΣΙΟΘΕΡΑΠΕΥΤΩΝ 

Πτυχίο Τμήματος Εργασιοθεραπευτών ιδρύματος Τρι¬ 
τοβάθμιας Εκπαίδευσης της ημεδαπής ή ισότιμο και 
αντίστοιχο της αλλοδαπής. 

9. ΚΛΑΔΟΣ ΠΕ30 ΚΟΙΝΩΝΙΚΩΝ ΛΕΙΤΟΥΡΓΩΝ 

Πτυχίο Κοινωνικής Εργασίας ιδρύματος Τριτοβάθμιας 

Εκπαίδευσης της ημεδαπής ή ισότιμο και αντίστοιχο 
της αλλοδαπής. 

Ειδικά για τους υποψηφίους των κλάδων ΠΕ 26 θερα¬ 
πευτών λόγου, ΠΕ28 Φυσικοθεραπευτών, ΠΕ 29 Εργα- 
σιοθεραπευτών & ΠΕ 30 Κοινωνικών Λειτουργών, που 
έχουν πτυχίο Τ.Ε.Ι. απαιτείται και πτυχίο της Α.Σ.ΠΑΙ.Τ.Ε. 
ή πτυχίο Παιδαγωγικού Τμήματος Ειδικής Αγωγής, με 
κατεύθυνση Ειδικής Αγωγής Νηπιαγωγών, Παιδαγωγι¬ 
κών Τμημάτων Δημοτικής Εκπαίδευσης Ειδικής Αγωγής 
ή Τμημάτων Εκπαιδευτικής και Κοινωνικής Πολιτικής 
με κατεύθυνση την εκπαίδευση ατόμων με αναπηρία 
ή Παιδαγωγικά Τμήματα Ειδικής Αγωγής με κατεύθυν¬ 
ση Δασκάλων, των Πανεπιστημίων της ημεδαπής ή με 
αναγνωρισμένο ως αντίστοιχο και ισότιμο πτυχίο της 
αλλοδαπής καθώς και ότι προβλέπεται κάθε φορά από 
την ισχύουσα νομοθεσία σύμφωνα με την παρ. 2α και 
παρ. 5 του άρθρου 28 του Ν. 4186/2013 (ΦΕΚ 193/τ.Α') και 
της παρ. 2 του άρθρου 8 του Ν. 3194/2003 (ΦΕΚ 267/τ.Α'). 

10. ΚΛΑΔΟΣ ΠΕ31 εξειδικευμένου: 

αα) Στον Επαγγελματικό Προσανατολισμό των Τυ¬ 
φλών, 

ββ) στην Κινητικότητα, τον Προσανατολισμό και τις 
δεξιότητες καθημερινής διαβίωσης των Τυφλών και 

γγ) στη Νοηματική Γλώσσα των Κωφών. 

Γ ια τον κλάδο ΠΕ 31, ως τυπικά προσόντα ορίζονται 
τα εξής: Πτυχίο τμήματος ειδικής αγωγής Α.Ε.Ι. ή του 
Τμήματος Εκπαιδευτικής και Κοινωνικής Πολιτικής, Κα¬ 
τεύθυνσης ατόμων με ειδικές ανάγκες του Πανεπιστη¬ 
μίου Μακεδονίας ή παιδαγωγικών τμημάτων Δημοτικής 
εκπαίδευσης ή Νηπιαγωγών ή των τμημάτων Φιλοσο¬ 
φίας, Παιδαγωγικής και Ψυχολογίας ή των τμημάτων 
Φιλοσοφίας και Κοινωνικών σπουδών ή των τμημάτων 
Κοινωνιολογίας ή των τμημάτων Πολιτικών Επιστημών 

ή Δημόσιας Διοίκησης Α.Ε.Ι. της ημεδαπής ή ισότιμο και 
αντίστοιχο της αλλοδαπής και εξειδίκευση: 

αα) στον Επαγγελματικό Προσανατολισμό των Τυ¬ 
φλών ή 

ββ) στην Κινητικότητα των Τυφλών ή 
γγ) στη Νοηματική Γλώσσα των Κωφών. 

Η εξειδίκευση προκύπτει από ειδικές μεταπτυχιακές 
σπουδές στην ημεδαπή ή στην αλλοδαπή ή από επι¬ 
μόρφωση στις ειδικότητες αυτές και επαγγελματική 
εμπειρία τριών τουλάχιστον ετών. Διευκρινίζεται ότι: 

α) Οι ειδικές μεταπτυχιακές σπουδές αναφέρονται 
μόνο στις ειδικότητες της ανωτέρω παραγράφου, δη¬ 
λαδή μεταπτυχιακός τίτλος στον Επαγγελματικό Προ¬ 
σανατολισμό των Τυφλών ή στην Κινητικότητα των 
Τ υφλών ή στη Νοηματική Γλώσσα των Κωφών. 

β) Ως επιμόρφωση λογίζεται αυτή που αναγνωρίζεται 
επίσημα από το Κράτος, είναι τουλάχιστον ετήσιας δι¬ 
άρκειας και αφορά μόνο στις ειδικότητες της ανωτέρω 
παραγράφου, δηλαδή επιμόρφωση στον Επαγγελματικό 
Προσανατολισμό των Τ υφλών ή στην Κινητικότητα των 
Τ υφλών ή στη Νοηματική Γλώσσα των Κωφών. 

γ) Δεν λογίζονται ως τυπικό προσόν διορισμού του 
κλάδου ΠΕ31 τα σεμινάρια ετήσιας επιμόρφωσης-εξει- 
δίκευσης στην Ειδική Αγωγή και Εκπαίδευση (Ε.Α.Ε.) των 
άρθρων 20 και 21 του Ν. 3699/2008. 

δ) Η επαγγελματική εμπειρία των τριών τουλάχιστον 
ετών αποτελεί τυπικό προσόν διορισμού του κλάδου 
ΠΕ31 και δεν μοριοδοτείται. 

11. Του κλάδου ΠΕ 35 (Παιδιάτρων με εξειδίκευση στην 
παιδονευρολογία ή Νευρολόγων με εξειδίκευση στην 
παιδονευρολογία): 

α) Πτυχίο από Πανεπιστήμια της ημεδαπής ή αναγνω¬ 
ρισμένο ως αντίστοιχο και ισότιμο πτυχίο της αλλοδα¬ 
πής στις ανωτέρω αναφερόμενες ειδικότητες και άδεια 
ασκήσεως επαγγέλματος. 

Τ ο προσωπικό του κλάδου ΠΕ 35 μπορεί να προσφέρει 
τις υπηρεσίες του εφόσον είναι απαραίτητο λόγω γεω¬ 
γραφικής κατανομής και διασποράς μαθητικού πληθυσμού, 
σε περισσότερες από μία ΣΜΕΑΕ ή και ΚΕΔΔΥ. Το προσω¬ 
πικό του κλάδου ΠΕ 35 προσλαμβάνεται από τις αρμόδιες 
Περιφερειακές Διευθύνσεις Εκπαίδευσης με σύμβαση έρ¬ 
γου ιδιωτικού δικαίου. Η τοποθέτηση και κατανομή τους 
γίνεται από τους Περιφερειακούς Διευθυντές Εκπαίδευσης 
σε συνεργασία με τους κατά τόπους Διευθυντές Εκπαί¬ 
δευσης, με τους κατά τόπους Σχολικούς Συμβούλους ΕΑΕ 
και με τους Συμβούλους ΕΕΠ.Έργο τους είναι η διάγνωση, 
η θεραπευτική παρέμβαση, η χορήγηση φαρμακευτικής 
αγωγής, η παραπομπή παιδιών σε νοσηλευτικές μονάδες, 
η ενημέρωση των γονέων, η συνεργασία μαζί τους και η 
σύνταξη σχετικών εκθέσεων, για κάθε μαθητή που παρα- 
κολουθείται, τουλάχιστον μία φορά το χρόνο. 

12. Του κλάδου ΠΕ 36 (Μουσικοθεραπευτών): 

α) Διδακτορικό δίπλωμα στη μουσικοθεραπεία, με 
πτυχίο μουσικοθεραπείας ή ΕΑΕ ή μουσικής ή πτυχίο 
Τμήματος Παιδαγωγικών, Φιλοσοφικών, Ιατρικών, Κοι¬ 
νωνικών, Νομικών ή άλλων συναφών επιστημών, από 
Πανεπιστήμια της ημεδαπής ή με αναγνωρισμένο ως 
αντίστοιχο και ισότιμο πτυχίο της αλλοδαπής ή με δί¬ 
πλωμα ωδείου αναγνωρισμένου από το κράτος με την 
προϋπόθεση ότι η εγγραφή στο ωδείο έγινε πριν από 
την έναρξη λειτουργίας των Πανεπιστημιακών τμημάτων 
μουσικών σπουδών στην Ελλάδα κατά το ακαδημαϊκό 
έτος 1985.1986 ή 


β) Μεταπτυχιακό τίτλο σπουδών στη μουσικοθεραπεία, 
με πτυχίο μουσικοθεραπείας ή ΕΑΕ ή πτυχίο Τμήματος 
Παιδαγωγικών, Φιλοσοφικών, Ιατρικών, Κοινωνικών, Νο¬ 
μικών ή άλλων συναφών επιστημών, από Πανεπιστήμια 
της ημεδαπής ή με αναγνωρισμένο ως αντίστοιχο και 
ισότιμο πτυχίο της αλλοδαπής ή με δίπλωμα ωδείου 
αναγνωρισμένου από το κράτος με την προϋπόθεση 
ότι η εγγραφή στο ωδείο έγινε πριν από την έναρξη 
λειτουργίας των Πανεπιστημιακών τμημάτων μουσικών 
σπουδών στην Ελλάδα κατά το ακαδημαϊκό έτος 1985. 
1986 ή 

γ) Πτυχίο διετούς μετεκπαιδεύσεως στη μουσικοθε¬ 
ραπεία Πανεπιστημίων της ημεδαπής ή αναγνωρισμένο 
ως αντίστοιχο και ισότιμο πτυχίο της αλλοδαπής, με 
πτυχίο μουσικοθεραπείας ή ΕΑΕ ή μουσικής ή πτυχίο 
Τμήματος Παιδαγωγικών, Φιλοσοφικών, Ιατρικών, Κοι¬ 
νωνικών, Νομικών ή άλλων συναφών επιστημών, από 
Πανεπιστήμια της ημεδαπής ή με αναγνωρισμένο ως 
αντίστοιχο και ισότιμο πτυχίο της αλλοδαπής ή με δί¬ 
πλωμα ωδείου αναγνωρισμένου από το κράτος με την 
προϋπόθεση ότι η εγγραφή στο ωδείο έγινε πριν από 
την έναρξη λειτουργίας των Πανεπιστημιακών τμημάτων 
μουσικών σπουδών στην Ελλάδα κατά το ακαδημαϊκό 
έτος 1985 -1986 ή 

δ) Πτυχίο μουσικοθεραπείας ή ΕΑΕ ή μουσικής ή πτυ¬ 
χίο Τμήματος Παιδαγωγικών, Φιλοσοφικών, Ιατρικών, 
Κοινωνικών, Νομικών ή άλλων συναφών επιστημών, από 
Πανεπιστήμια της ημεδαπής ή αναγνωρισμένο ως αντί¬ 
στοιχο και ισότιμο πτυχίο της αλλοδαπής παράλληλα με 
πιστοποιητικό παρακολούθησης ετήσιων σεμιναρίων κα¬ 
τάρτισης στη μουσικοθεραπεία από Πανεπιστήμια ή από 
αναγνωρισμένους κρατικούς φορείς που εποπτεύονται 
από το Υπουργείο Εθνικής Παιδείας και Θρησκευμάτων, 
αποδεδειγμένης διάρκειας τουλάχιστον τετρακοσίων 
(400) ωρών. Σεμινάρια ετήσιας διάρκειας στη μουσι¬ 
κοθεραπεία, που έχουν υλοποιηθεί μέχρι την έναρξη 
ισχύος του παρόντος νόμου, από Πανεπιστήμια ή από 
αναγνωρισμένους κρατικούς φορείς που εποπτεύονται 
από το Υπουργείο Εθνικής Παιδείας και Θρησκευμάτων, 
αναγνωρίζονται, για την ένταξη στον εισαγωγικό βαθ¬ 
μό, ως ισότιμα με τα ανωτέρω σεμινάρια τετρακοσίων 
(400) ωρών ή 

ε) Πτυχίο από Πανεπιστήμια της ημεδαπής ή αναγνω¬ 
ρισμένο ως αντίστοιχο και ισότιμο πτυχίο της αλλοδα¬ 
πής στη μουσικοθεραπεία ή 

στ) Με δίπλωμα ωδείου αναγνωρισμένου από το κρά¬ 
τος με την προϋπόθεση ότι η εγγραφή στο ωδείο έγινε 
πριν από την έναρξη λειτουργίας των Πανεπιστημιακών 
τμημάτων μουσικών σπουδών στην Ελλάδα κατά το 
ακαδημαϊκό έτος 1985.1986. 

Το ΕΕΠ του κλάδου ΠΕ 36 τοποθετείται με διορισμό, 
μετάθεση ή απόσπαση σε αντίστοιχες με την ειδικότη¬ 
τά του θέσεις σε αυτοτελείς ΣΜΕΑΕ της προσχολικής, 
πρωτοβάθμιας ή δευτεροβάθμιας εκπαίδευσης. Επίσης 
όταν συμπληρώσουν τριετή εκπαιδευτική προϋπηρεσία, 
μπορούν να τοποθετηθούν με μετάθεση ή απόσπαση 
σε θέσεις των ΚΕΔΔΥ, για την παροχή αποκλειστικά 
υποστηρικτικού έργου στο μαθητικό πληθυσμό της αρ¬ 
μοδιότητας του ΚΕΔΔΥ. 

ΚΛΑΔΟΣ ΔΕΙ ΕΙΔΙΚΟΥ ΒΟΗΘΗΤΙΚΟΥ ΠΡΟΣΩΠΙΚΟΥ 

Πτυχίο Τμήματος Προσχολικής Αγωγής για παιδιά με 
ειδικές ανάγκες ή τμήματος Κοινωνικών Φροντιστών 
Τ.Ε.Ε. Β' κύκλου ή του αντίστοιχου Τμήματος ειδίκευ- 

σης Επιμελητών Κοινωνικής Πρόνοιας ή Νηπιοβρεφοκό- 
μων των πρώην Τεχνικών Επαγγελματικών Λυκείων & 
Ενιαίων Πολυκλαδικών Λυκείων ή πτυχίο Προσχολικής 
Αγωγής Ημερήσιας Φροντίδας παιδιών με ειδικές ανά¬ 
γκες Ινστιτούτου Επαγγελματικής Κατάρτισης (Ι.Ε.Κ.) ή 
Προσχολικής Αγωγής Δραστηριοτήτων, Δημιουργίας 
και Έκφρασης Ινστιτούτου Επαγγελματικής Κατάρτι¬ 
σης (Ι.Ε.Κ.)· Για τα δύο τελευταία απαιτείται βεβαίωση 
πιστοποίησης από τον ΕΟΠΠΕΠ. 

ΑΡΘΡΟ 3 

Δικαίωμα υποβολής αίτησης - 
δικαιολογητικά - προθεσμίες 

1. Όσοι επιθυμούν να προσληφθούν ως αναπληρω¬ 
τές ή ωρομίσθιοι από τους κλάδους του Ε.Ε.Π. και ως 
αναπληρωτές από τον κλάδο Ε.Β.Π. για τη στελέχωση 
των Σ.Μ.Ε.Α.Ε. και των ΚΕ.Δ.Δ.Υ. και κατέχουν τα τυπι¬ 
κά και ουσιαστικά προσόντα για μόνιμο διορισμό σε 
Σ.Μ.Ε.Α.Ε και ΚΕ.Δ.Δ.Υ., καλούνται να υποβάλουν αίτηση 
στην Περιφερειακή Διεύθυνση Εκπαίδευσης και μόνο, 
στην οποία επιθυμούν να προσληφθούν. Τυχόν υποβο¬ 
λή αιτήσεων σε περισσότερες της μίας Περιφερειακές 
Διευθύνσεις Εκπαίδευσης, επισύρει τη διαγραφή τους 
από όλους τους πίνακες. 

2. Η αίτηση επέχει θέση υπεύθυνης δήλωσης του άρ¬ 
θρου 8 του Ν. 1599/1986. Η ανακρίβεια των δηλούμενων 
στοιχείων επισύρει τη διαγραφή του υποψηφίου από 
τους πίνακες ή την απόλυσή του, εφόσον έχει προσλη- 
φθεί και τις προβλεπόμενες από τις κείμενες διατάξεις 
κυρώσεις. Στην αίτηση προσδιορίζεται ο κλάδος και η 
ειδικότητά του κάθε υποψηφίου. Με την αίτηση συνυ¬ 
ποβάλλονται: 

α) Φωτοαντίγραφο του Δελτίου Αστυνομικής ταυτό¬ 
τητας ή του Διαβατηρίου 

β) Αντίγραφα των τίτλων σπουδών του άρθρου 2 της 
παρούσης και για τίτλους της αλλοδαπής, βεβαίωση ότι 
είναι ισότιμα και αντίστοιχα με τα απονεμόμενα πτυχία 
των πανεπιστημίων της ημεδαπής με απόφαση του αρ¬ 
μόδιου φορέα, ήτοι του ΔΙ.Κ.Α.Τ.Σ.Α. ή του Δ.Ο.Α.Τ.Α.Π. 
ή του Συμβουλίου αναγνώρισης τίτλων Τριτοβάθμιας 
Εκπαίδευσης (ΣΑΕΙ) άρθρο 10 του Π.Δ. 165/2000 ή από 
την Επιτροπή Ισοτιμιών Σχολών Εκπαίδευσης Διδακτι¬ 
κού Προσωπικού. Στο βασικό τίτλο να αναγράφεται η 
ημερομηνία κτήσης και ο βαθμός αυτού. 

Σε περίπτωση που εκκρεμεί η έκδοση του πτυχίου, 
για τυπικούς καθαρά λόγους θα γίνεται δεκτή βεβαίωση 
του οικείου εκπαιδευτικού ιδρύματος, στην οποία θα 
αναγράφεται και ο βαθμός πτυχίου. 

Όλοι οι τίτλοι, πιστοποιητικά και βεβαιώσεις της αλ¬ 
λοδαπής που επικαλούνται οι υποψήφιοι, πρέπει να 
είναι επίσημα μεταφρασμένοι στην Ελληνική γλώσσα 
από αρμόδια κατά νόμο αρχή του Υπουργείου Εξωτε¬ 
ρικών ή από πτυχιούχο μεταφραστή του Ιονίου Πανε¬ 
πιστημίου ή την Πρεσβεία ή το Προξενείο της ξένης 
χώρας στην Ελλάδα ή από δικηγόρο ή από διορισμένο 
άμισθο διερμηνέα για τη γλώσσα για την οποία έχει 
διοριστεί. 

γ) Υπεύθυνη Δήλωση του υποψηφίου, στην οποία δη¬ 
λώνεται ότι: 

επιθυμεί να προσληφθεί ως αναπληρωτής ή και ωρο¬ 
μίσθιος 

• έχει εκπληρώσει τις στρατιωτικές του υποχρεώσεις 
ή έχει οριστικά, νόμιμα απαλλαγεί από αυτές. 


• δεν απολύθηκε από θέση υπηρεσίας του δημόσιου 
τομέα λόγω πειθαρχικού παραπτώματος ή άλλης αιτίας 
που συνεπάγεται οριστική απόλυση ή λόγω ανεπάρκειας 
κατά την εκτέλεση καθηκόντων. 

• δεν διώκεται ποινικά ή δε έχει καταδικασθεί για 
αδίκημα, το οποίο αποτελεί σύμφωνα με τον υπαλληλικό 
κώδικα, κώλυμα διορισμού στο Δημόσιο. 

• είναι υγιής και θα υποβάλει πιστοποιητικό υγείας,ό¬ 
πως ορίζεται στο άρθρο 7 του Ν. 4210/2013-ΦΕΚ 254/ 
τ.Α'/21-11-2013, εντός μηνός από την ημερομηνία πρό¬ 
σληψής του. 

Υποψήφιες κυοφορούσες δεν υποχρεούνται να υπο¬ 
βάλουν πιστοποιητικό υγείας. 

Το αντίγραφο ποινικού μητρώου και το πιστοποιητικό 
στρατολογίας (τύπου Α), αναζητούνται αυτεπάγγελτα 
από την υπηρεσία. 

δ) Οι υποψήφιοι με ποσοστό αναπηρίας από 67% και 
άνω, που όμως δεν οφείλεται σε κανένα ποσοστό σε 
ψυχικές διαταραχές, υποβάλλουν τη σχετική πιστοποί¬ 
ηση από το ΚΕΠΑ του άρθρου 6 του Ν. 3863/2010 (ΦΕΚ 
116 τ.Α'). 

ε) Οι υποψήφιοι που είναι γονείς παιδιών με επ' αόρι¬ 
στον αναπηρία σε ποσοστό 67% και άνω, υποβάλλουν 
τη σχετική πιστοποίηση από το ΚΕΠΑ του άρθρου 6 
του Ν. 3863/2010 (ΦΕΚ 116 τ.Α') και πιστοποιητικό οικο¬ 
γενειακής κατάστασης. 

Βεβαιώσεις πιστοποίησης ποσοστού αναπηρίας για τις 
παραπάνω περιπτώσεις δ) και ε) που έχουν εκδοθεί από 
τις Α/θμιες Υγειονομικές Επιτροπές των τέως νομαρχι¬ 
ών, της περιφέρειας ή των φορέων κοινωνικής ασφάλι¬ 
σης οι οποίες λειτουργούσαν μέχρι την έναρξη ισχύος 
των ΚΕΠΑ (01-09-2011), μπορούν να χρησιμοποιούνται 
για κάθε νόμιμη χρήση επ’ αόριστον, αν πρόκειται για 
επ' αόριστον κρίση ή άλλως μέχρι την ημερομηνία που 
λήγει η ισχύς τους (Φ8000 Ο/ο ικ.3 0 002/1896/14-12-2011 
Υ.Α.). Σε κάθε άλλη περίπτωση απαιτείται η υποβολή 
βεβαίωσης του ΚΕ.Π.Α. 

στ) Δήλωση προτίμησής για την πρόσληψη σε μια ή 
περισσότερες Διευθύνσεις Εκπαίδευσης ή ΚΕΔΔΥ,που 
ανήκουν στην ίδια Περιφερειακή Διεύθυνση Εκπαίδευ¬ 
σης. 

3. Οι αιτούντες θα πρέπει να έχουν τα απαιτούμενα 
τυπικά και ουσιαστικά προσόντα κατά την ημερομηνία 
κατάθεσης της αίτησης. 

4. Ανώτατο όριο ηλικίας των υποψηφίων δεν υφίσταται 
(άρθρο 10 παραγρ. 11 του Ν. 3051/2002 ΦΕΚ 220/τ.Α'/ 
20-9-2002).Κατώτατο όριο ηλικίας ορίζεται το 21ο έτος. 
Για τη συμπλήρωση του κατώτατου ορίου ηλικίας ως 
ημερομηνία γέννησης θεωρείται η 1η Ιανουάριου του 
έτους γέννησης. 

5. Οι υποψήφιοι που μετέχουν σε εταιρείες και οι έχο- 
ντες την εμπορική ιδιότητα κατά τις διατάξεις του Υπαλ¬ 
ληλικού Κώδικα (άρθρα 32, 31 παρ. 3 του Ν. 3528/2007 
αντίστοιχα), μπορούν να υποβάλλουν Αίτηση για πρό¬ 
σληψη ως αναπληρωτές ή ωρομίσθιοι, αλλά δεν μπο¬ 
ρούν να αναλάβουν υπηρεσία εάν προηγουμένως δεν 
παραιτηθούν με οποιονδήποτε τρόπο ή δεν αναστείλουν 
τη λειτουργία των επιχειρήσεών τους. 

6. Οι υποψήφιοι που είναι ήδη εγγεγραμμένοι στους 
πίνακες της ίδιας Περιφερειακής Διεύθυνσης Εκπαίδευ¬ 
σης, στην οποία υποβάλλουν εν νέου αίτηση μπορούν να 
υποβάλλουν εφόσον το επιτρέπει η περιφερειακή Διεύ¬ 
θυνση Εκπαίδευσης μόνον τα παρακάτω δικαιολογητικά: 

α) Αίτηση - Δήλωση προτιμήσεων 
β) Εφόσον έχουν την πολυτεκνική ιδιότητα,νέα πιστο¬ 
ποιητικά της κατηγορίας στην οποία ανήκουν, τα οποία 
έχουν εκδοθεί εντός του τελευταίου εξαμήνου. 

γ) Οι υποψήφιοι που είναι άτομα με αναπηρία σε πο¬ 
σοστό τουλάχιστον 67% ή είναι γονείς παιδιών με επ’ 
αόριστον αναπηρία τουλάχιστον 67%, θα πρέπει να 
υποβάλλουν εκ νέου τα πιστοποιητικά. Πιστοποιητικά 
χορήγησης ποσοστών αναπηρίας, που έχουν εκδοθεί 
πριν την 01-09-2011 από τις Πρωτοβάθμιες Υγειονομικές 
Επιτροπές των τέως Νομαρχιών, της Περιφέρειας ή των 
Φορέων Κοινωνικής Ασφάλισης, γίνονται δεκτά και μπο¬ 
ρούν να χρησιμοποιούνται επ'αόριστον, αν πρόκειται για 
επ'αόριστον κρίση ή άλλως μέχρι την ημερομηνία που 
λήγει η ισχύς τους, χωρίς να απαιτείται εκ νέου εξέταση 
από τις Υγειονομικές Επιτροπές του ΚΕΠΑ (Φ80000/ 
οικ.30002/1896/14-12-2011 Υ.Α.). Σε κάθε άλλη περίπτωση 
απαιτείται η υποβολή βεβαίωσης του ΚΕ.Π.Α. 

δ) Για τις περιπτώσεις που έχουν μεταβληθεί προσω¬ 
πικά στοιχεία (ΑΔΤ, ΑΦΜ, Διεύθυνση κατοικίας, αριθμός 
τηλεφώνου κλπ), αυτά θα δηλώνονται υποχρεωτικά με 
υπεύθυνη δήλωση. 

Σε περίπτωση που η Περιφερειακή Διεύθυνση Εκπαί¬ 
δευσης ζητήσει από τον υποψήφιο την εκ νέου προ¬ 
σκόμιση όλων των προβλεπομένων εγγράφων (τίτλων, 
πιστοποιητικών, βεβαιώσεων κ.λπ.) ο υποψήφιος υπο- 
χρεούται να τα προσκομίσει. 

7. Οι υποψήφιοι που υποβάλλουν αίτηση για πρώτη 
φορά ή υποβάλλουν αίτηση σε άλλη Περιφερειακή Δι¬ 
εύθυνση Εκπαίδευσης από αυτήν που είναι ήδη εγγε¬ 
γραμμένοι, μαζί με την Αίτηση-Δήλωση προτιμήσεων, 
υποβάλλουν και όλους τους προβλεπόμενους από την 
παράγραφο 2 του παρόντος άρθρου, τίτλους, πιστοποι¬ 
ητικά και βεβαιώσεις που απαιτούνται για την κατάταξή 
τους. 

8. Η προθεσμία κατάθεσης της αίτησής ορίζεται με 
σχετική εγκύκλιο, η οποία εκδίδεται κατ’ έτος από την 
Διεύθυνση Ειδικής Αγωγής, Τμήμα Β'-Προσωπικού, του 
Υπουργείου Παιδείας και Θρησκευμάτων. 

ΑΡΘΡΟ 4 

Κατάρτιση πινάκων κατάταξης και μοριοδότηση 

Η σειρά κατάταξης γίνεται με τα παρακάτω μοριο- 
δοτούμενα κριτήρια: 

Για το Ειδικό Εκπαιδευτικό Προσωπικό 
Α. Ακαδημαϊκά κριτήρια 

α. Ο βαθμός του πτυχίου: για πτυχία με βαθμολογική 
κλίμακα από ένα (1) έως δέκα (10) υπολογίζεται μισή (0,5) 
μονάδα για κάθε βαθμό του πτυχίου πάνω από το βαθμό 
πέντε (5), καθώς και κλάσματα αυτής με αναγωγή στο 
δεύτερο δεκαδικό ψηφίο. Σε περίπτωση που η κλίμακα 
είναι διαφορετική, ο βαθμός υπολογίζεται με αναγωγή 
στην κλίμακα αυτή. 

β. Είναι κάτοχοι διδακτορικού διπλώματος στον κλάδο 
τους, με συνάφεια στην ΕΑΕ ή στη Σχολική Ψυχολογία 
(μόνο για τον κλάδο ΠΕ23) έξι (6) μονάδες. 

γ. Είναι κάτοχοι διδακτορικού διπλώματος με συνά¬ 
φεια στην ΕΑΕ τρεις (3) μονάδες. 

δ. Είναι κάτοχοι τίτλου μεταπτυχιακών σπουδών στον 
κλάδο τους με συνάφεια στην ΕΑΕ ή στη Σχολική Ψυχο¬ 
λογία (μόνο για τον κλάδο ΠΕ23) τέσσερις (4) μονάδες. 

ε. Είναι κάτοχοι τίτλου μεταπτυχιακών σπουδών με 
συνάφεια στην ΕΑΕ δύο (2) μονάδες. 


Διευκρινίζεται ότι: 

1. Στις περιπτώσεις που υποψήφιος είναι κάτοχος 
διδακτορικού και μεταπτυχιακού τίτλου στο ίδιο αντι¬ 
κείμενο, μοριοδοτείται μόνον ο διδακτορικός τίτλος. 

2. Οι μεταπτυχιακοί τίτλοι σπουδών της αλλοδαπής 
γίνονται δεκτοί εφόσον έχουν αναγνωρισθεί από το 
ΔΙ.Κ.Α.Τ.Σ.Α. ή τον Δ.Ο.Α.Τ.Α.Π. 

3. Σύμφωνα με το Π.Δ. 1/2003 αρμόδιο Υπηρεσιακό 
Συμβούλιο για να κρίνει τη συνάφεια των μεταπτυχιακών 
τίτλων σπουδών είναι το Π.Υ.Σ.Ε.Ε.Π. 

4. Ο μεταπτυχιακός τίτλος στην Ψυχολογία και στη 
μουσικοθεραπεία ως τυπικό προσόν διορισμού για τους 
υποψηφίους, οι οποίοι περιλαμβάνονται στον πίνακα 
του κλάδου ΠΕ23 Ψυχολόγων και ΠΕ36 αντίστοιχα δεν 
μοριοδοτείται. 

5. Δεν μοριοδοτείται ο μεταπτυχιακός τίτλος σπουδών 
όταν μαζί με τον βασικό τίτλο σπουδών αποτελούν 
τυπικό προσόν διορισμού. 

στ. Σεμινάρια αποδεδειγμένης ετήσιας διάρκειας 
τουλάχιστον τετρακοσίων (400) ωρών στην ΕΕ, που 
θα έχουν υλοποιηθεί μέχρι τις 30/08/2014, από Πανεπι¬ 
στήμια ή από αναγνωρισμένους κρατικούς φορείς που 
εποπτεύονται από το Υπουργείο Παιδείας και Θρησκευ¬ 
μάτων μοριοδοτούνται με μισή (0,5) μονάδα. 

Β. Προϋπηρεσία 

α. Προϋπηρεσία στον Δημόσιο (εκτός από αυτήν που 
έχει αποκτηθεί σε θέση αναπληρωτή ή ωρομισθίου σε 
Σ.Μ.Ε.Α.Ε., Κ.Δ.Α.Υ. ή ΚΕ.Δ.Δ.Υ.) ή στον Ιδιωτικό Τομέα 
με σχέση εξαρτημένης εργασίας και με αντικείμενο 
τα άτομα με αναπηρία ή με ειδικές εκπαιδευτικές ανά¬ 
γκες, η οποία έχει αποκτηθεί μετά την κτήση του βα¬ 
σικού τίτλου σπουδών και κατά τις περιπτώσεις για 
τις οποίες απαιτείται άδεια άσκησης επαγγέλματος, 
μετά τη λήψη της άδειας, μισή (0,50) μονάδα για κάθε 
εξάμηνο και μέχρι τρεις (3) μονάδες. Η προϋπηρεσία 
στον Ιδιωτικό Τομέα αποδεικνύεται με βεβαίωση του 
οικείου ασφαλιστικού φορέα και βεβαίωση του φορέα 
που πραγματοποιήθηκε. 

Στη βεβαίωση του φορέα απασχόλησης, η οποία πρέ¬ 
πει να συμφωνεί με το βιβλιάριο απασχόλησης ή τα 
μηχανογραφικά δελτία ασφάλισης που υποχρεωτικά 
υποβάλλει ο υποψήφιος, πρέπει να αναγράφεται υπο¬ 
χρεωτικά το χρονικό διάστημα απασχόλησης καθώς και 
οι ώρες απασχόλησης, στοιχεία τα οποία λαμβάνονται 
υπόψη για τη μοριοδότηση του υποψηφίου. 

Προϋπηρεσία των υποψηφίων, η οποία αποκτήθηκε 
κατά τη διάρκεια συμμετοχής σε εταιρείες ή με εμπο¬ 
ρική ιδιότητα, κατά την έννοια των άρθρων 32 και 31 
παράγραφος 3 του Ν. 3528/2007, δεν μοριοδοτείται. 

β. Προϋπηρεσία που αποκτήθηκε σε θέση αναπληρωτή 
ή ωρομισθίου σε Σ.Μ.Ε.Α.Ε., Κ.Δ.Α.Υ. ή ΚΕ.Δ.Δ.Υ. στον 
ίδιο κλάδο της προς πλήρωση θέσης, υπολογίζεται στο 
σύνολό της και μοριοδοτείται με 0,20 για κάθε μήνα. 

Προϋπηρεσία μεγαλύτερη ή ίση των δεκαπέντε(ΐδ) 
ημερών στρογγυλοποιείται σε μήνα. Προϋπηρεσία μι¬ 
κρότερη των δεκαπέντε (15) ημερών δεν υπολογίζεται. 

Η συμμετοχή σε προγράμματα απόκτησης εργασιακής 
εμπειρίας ανέργων κατ’ αναλογία με τον Α.Σ.Ε.Π., και η 
πρακτική άσκηση, δεν προσμετράται σαν προϋπηρεσία 
και δεν μοριοδοτείται. 

Γ. Κοινωνικά κριτήρια 

α) Ποσοστό αναπηρίας 67% και μέχρι 80% με σχετική 
πιστοποίηση από το ΚΕΠΑ (Ν. 3863/2010) ή όπως ορίζε- 

ται στο άρθρο 3 του παρόντος, εφόσον η αναπηρία δεν 
οφείλεται σε κανένα ποσοστό σε ψυχικές διαταραχές, 
τρεις (3) μονάδες. Απαραίτητη προϋπόθεση οι υποψήφι¬ 
οι να είναι ικανοί για εκπαιδευτικό έργο, σύμφωνα με τα 
ισχύοντα κάθε φορά στον δημοσιοϋπαλληλικό κώδικα. 

β) Ποσοστό αναπηρίας 80% και άνω, με σχετική πι¬ 
στοποίηση από το ΚΕΠΑ (Ν. 3863/2010) ή όπως ορίζεται 
στο άρθρο 3 του παρόντος, εφόσον η αναπηρία δεν 
οφείλεται σε κανένα ποσοστό σε ψυχικές διαταραχές, 
τέσσερις (4) μονάδες. Απαραίτητη προϋπόθεση οι υπο¬ 
ψήφιοι να είναι ικανοί για εκπαιδευτικό έργο, σύμφωνα 
με τα ισχύοντα κάθε φορά στον δημοσιοϋπαλληλικό 
κώδικα. 

γ) Η επ’ αόριστον αναπηρία εξήντα επτά τοις εκα¬ 
τό (67%) και άνω τέκνων, με σχετική πιστοποίηση από 
το ΚΕΠΑ (Ν. 3863/2010) ή όπως ορίζεται στο άρθρο 3 
του παρόντος, δύο (2) μονάδες για το πρώτο, τρεις (3) 
μονάδες για το δεύτερο και πέντε (5) μονάδες για το 
τρίτο τέκνο. 

δ) Οι υποψήφιοι που είναι πολύτεκνοι υπό την έννοια 
του άρθρου 6 του Ν. 3454/2006 (ΦΕΚ 75/07.04.2006) δύο 
(2) μονάδες. 

• Μετά από το άρθρο 52 του Ν. 4115/2013 «Εξομοιώνο¬ 
νται με τους πολύτεκνους εκπαιδευτικούς οι εκπαιδευτι¬ 
κοί, που τυγχάνουν γονείς δύο (2) αναπήρων τέκνων, με 
ποσοστό αναπηρίας 67% και, κατά συνέπεια, θα έχουν 
την ίδια αντιμετώπιση που ο Ν. 3848/2010 (Α'71) επιφυ¬ 
λάσσει στους πολύτεκνους.» 

ε) Η ύπαρξη τριών τέκνων υπό την έννοια του άρθρου 
3, παρ. 1 του Ν. 3454/2006, μία (1) μονάδα. 

Για την απόδειξη των παραπάνω πρέπει να υποβλη¬ 
θούν όλα τα κατά περίπτωση πρόσφατα δικαιολογη- 
τικά, πρέπει να έχουν εκδοθεί εντός του τελευταίου 
εξαμήνου. 

Σε περίπτωση ισοβαθμίας των υποψηφίων η κατάταξη 
γίνεται σύμφωνα με τον χρόνο κτήσης του πτυχίου. 

Διευκρινίσεις: 

Ως χρόνος κτήσης πτυχίου θεωρείται: 

ί) για τους Παιδοψυχίατρους ο χρόνος κτήσης της 
ειδικότητας, 

ϋ) για τους ΠΕ 23 αποφοίτους Φ.Π.Ψ. πριν το 1993 και 
για τους ΠΕ 21 με πτυχίο παιδαγωγικού τμήματος και 
μεταπτυχιακό στη λογοθεραπεία ο χρόνος κτήσης του 
μεταπτυχιακού. 

Γ ια τους ΠΕ 31, ο χρόνος κτήσης του μεταπτυχιακού 
ή της επιμόρφωσης, 

ιϋ) για τα πτυχία που έχουν αποκτηθεί στην αλλοδαπή 
και έχουν αναγνωρισθεί ως ισότιμα και αντίστοιχα, ως 
ημερομηνία κτήσης θεωρείται η ημερομηνία αρχικής 
κτήσης του πτυχίου της αλλοδαπής εάν η αναγνώρι¬ 
ση έγινε χωρίς εξέταση μαθημάτων σε ιδρύματα της 
ημεδαπής, άλλως η ημερομηνία χορήγησης της ισοτι¬ 
μίας και αντιστοιχίας του πτυχίου από τα αντίστοιχα 
αρμόδια όργανα, εάν για την αναγνώριση προηγήθηκε 
εξέταση σε ιδρύματα της ημεδαπής. 

Ειδικά για τους υποψηφίους του κλάδου ΠΕ 23 Ψυχο¬ 
λόγων, βάσει των τυπικών προσόντων του κλάδου τους 
και σε εφαρμογή της με αριθμ. 458/2011 Γνωμοδοτήσεως 
του Ν.Σ.Κ., Τμήμα Γ', συντάσσονται ξεχωριστοί πίνα¬ 
κες κατάταξης Α και Β. «Κύριος πίνακας Α» στον οποίο 
περιλαμβάνονται οι υποψήφιοι με μεταπτυχιακό τίτλο 
(ειδίκευση) στην Σχολική ή Παιδαγωγική Ψυχολογία και 
«Επικουρικός πίνακας Β» στον οποίο περιλαμβάνονται 


οι υποψήφιοι χωρίς μεταπτυχιακό στην Σχολική ή Παι¬ 
δαγωγική Ψυχολογία. 

Η κατάταξη των υποψηφίων σε κάθε πίνακα ξεχωρι¬ 
στά, θα γίνει σύμφωνα με το σύνολο των μορίων που 
θα συγκεντρώσουν από τα Ακαδημαϊκά κριτήρια,την 
Προϋπηρεσία και τα Κοινωνικά κριτήρια του παρόντος 
άρθρου. 

Γ ια το Ειδικό Βοηθητικό Προσωπικό 

Α. Ακαδημαϊκά κριτήρια 

Ο βαθμός πτυχίου Τ.Ε.Ε., Τ.Ε.Λ. ή Ενιαίων Πολυκλα- 
δικών Λυκείων μισή (0,5) μονάδα για κάθε βαθμό άνω 
του δεκαπέντε(ΐδ), ενώ για το πτυχίο ή δίπλωμα Ι.Ε.Κ. 
μισή (0,5) μονάδα για κάθε βαθμό άνω του δώδεκα(12). 
Ο βαθμός πτυχίου ή διπλώματος των Ι.Ε.Κ. αναγράφεται 
στη βεβαίωση του Ο.Ε.Ε.Κ. 

Β. Προϋπηρεσία 

α. Προϋπηρεσία στον Δημόσιο (εκτός από αυτήν που 
έχει αποκτηθεί σε θέση αναπληρωτή σε Σ.Μ.Ε.Α.Ε.) ή 
στον Ιδιωτικό Τομέα με σχέση εξαρτημένης εργασίας 
και με αντικείμενο τα άτομα με αναπηρία ή με ειδικές 
εκπαιδευτικές ανάγκες, η οποία έχει αποκτηθεί μετά 
την κτήση του βασικού τίτλου σπουδών μισή (0,50) μο¬ 
νάδα για κάθε εξάμηνο και μέχρι τρεις (3) μονάδες. Η 
προϋπηρεσία στον Ιδιωτικό Τομέα αποδεικνύεται με 
βεβαίωση του οικείου ασφαλιστικού φορέα και βεβαί¬ 
ωση του φορέα που πραγματοποιήθηκε. 

Στη βεβαίωση του φορέα απασχόλησης, η οποία πρέ¬ 
πει να συμφωνεί με το βιβλιάριο απασχόλησης ή τα 
μηχανογραφικά δελτία ασφάλισης που υποχρεωτικά 
υποβάλλει ο υποψήφιος, πρέπει να αναγράφεται υπο¬ 
χρεωτικά το χρονικό διάστημα απασχόλησης καθώς και 
οι ώρες απασχόλησης, στοιχεία τα οποία λαμβάνονται 
υπόψη για τη μοριοδότηση του υποψηφίου. 

Προϋπηρεσία των υποψηφίων, η οποία αποκτήθηκε 
κατά τη διάρκεια συμμετοχής σε εταιρείες ή με εμπο¬ 
ρική ιδιότητα, κατά την έννοια των άρθρων 32 και 31 
παράγραφος 3 του Ν. 3528/2007, δεν μοριοδοτείται. 

β. Προϋπηρεσία που αποκτήθηκε σε θέση αναπληρωτή 
σε Σ.Μ.Ε.Α.Ε. στον ίδιο κλάδο της προς πλήρωση θέσης, 
υπολογίζεται στο σύνολό της και μοριοδοτείται με 0,20 
για κάθε μήνα. 

Προϋπηρεσία μεγαλύτερη ή ίση των δεκαπέντε(ΐδ) 
ημερών στρογγυλοποιείται σε μήνα. Προϋπηρεσία μι¬ 
κρότερη των δεκαπέντε (15) ημερών δεν υπολογίζεται. 
Η συμμετοχή σε προγράμματα απόκτησης εργασιακής 
εμπειρίας ανέργων κατ’ αναλογία με τον Α.Σ.Ε.Π., και η 
πρακτική άσκηση, δεν προσμετράται σαν προϋπηρεσία 
και δεν μοριοδοτείται. 

Γ. Κοινωνικά κριτήρια 

Τα ισχύοντα για το Ειδικό Εκπαιδευτικό Προσωπικό 
(Ε.Ε.Π) στο παρόν άρθρο, ισχύουν και για το Ειδικό Βο¬ 
ηθητικό Προσωπικό. 

Δ. Σε περίπτωση ισοβαθμίας προηγούνται οι κάτοχοι 
πτυχίου ή διπλώματος ΙΕΚ, οι οποίοι κατατάσσονται 
μεταξύ τους σύμφωνα με την ημεροχρονολογία κτήσης 
του πτυχίου και εφόσον ο χρόνος αυτός συμπίπτει, 
σύμφωνα με το βαθμό πτυχίου. Ακολουθούν οι κάτοχοι 
πτυχίου Τ.Ε.Ε., Τ.Ε.Λ. ή Ενιαίων Πολυκλαδικών Λυκείων, 
οι οποίοι κατατάσσονται μεταξύ τους με την ίδια ως 
ανωτέρω διαδικασία. 

Διευκρίνιση: 

Απαραίτητη προϋπόθεση πρόσληψης σε Σ.Μ.Ε.Α.Ε. 
Κωφών και Βαρήκοων για όλους τους κλάδους Ε.Ε.Π. 

και Ε.Β.Π., είναι η γνώση της Νοηματικής Γλώσσας και 
σε Σ.Μ.Ε.Α.Ε. τυφλών και αμβλυώπων για όλους τους 
κλάδους Ε.Ε.Π. η γνώση της Γραφής ΒΓδίΙΙθ, που πρέπει 
να αποδεικνύονται από σχετικά πιστοποιητικά. 

ΑΡΘΡΟ 5 

Ανάρτηση πινάκων 

Οι πίνακες που καταρτίζονται από τις Περιφερειακές 
Διευθύνσεις Εκπαίδευσης, αναρτώνται υποχρεωτικά στο 
διαδίκτυο, στις οικείες Διευθύνσεις Πρωτοβάθμιας και 
Δευτεροβάθμιας Εκπαίδευσης και στα ΚΕΔΔΥ. Για την 
υποβολή από τους υποψηφίους τυχόν ενστάσεων ορί¬ 
ζεται προθεσμία επτά (7) εργάσιμων ημερών, από την 
ανάρτηση των πινάκων. 

Οι ενστάσεις υποβάλλονται στις Περιφερειακές Δι¬ 
ευθύνσεις Εκπαίδευσης και εξετάζονται από τα οικεία 
Π.Υ.Σ.Ε.Ε.Π.,Μετά την εξέταση των ενστάσεων από τα 
Π.Υ.Σ.Ε.Ε.Π., καταρτίζονται οριστικοί πίνακες, οι οποίοι 
κυρώνονται από τον Περιφερειακό Διευθυντή Εκπαίδευ¬ 
σης και ισχύουν μέχρι τη λήξη του διδακτικού έτους. 

ΑΡΘΡΟ 6 

Προσδιορισμός των λειτουργικών αναγκών 
των Σ.Μ.Ε.Α.Ε. και των ΚΕ.Δ.Δ.Υ. 

Μετά την ολοκλήρωση της διαδικασίας των μεταθέ¬ 
σεων, των διορισμών και των αποσπάσεων των μονί¬ 
μων μελών Ε.Ε.Π. και Ε.Β.Π., οι Διευθυντές Εκπαίδευσης 
προσδιορίζουν με προσωπική τους ευθύνη τις λειτουρ¬ 
γικές ανάγκες των Σ.Μ.Ε.Α.Ε. αρμοδιότητας τους, σε 
αναπληρωτές και ωρομισθίους των κλάδων Ε.Ε.Π. και 
σε αναπληρωτές του κλάδου Ε.Β.Π. αφού: 

α) εκτιμήσουν τις λειτουργικές ανάγκες των Σ.Μ.Ε.Α.Ε. 
σύμφωνα με τον αριθμό των μαθητών και τις ιδιαιτε- 
ρότητές τους και 

β) προσδιορίσουν τις περιπτώσεις που μπορούν να 
καλυφθούν με συμπλήρωση ωραρίου. 

Οι Προϊστάμενοι των ΚΕ.Δ.Δ.Υ. επίσης με προσωπική 
τους ευθύνη προσδιορίζουν τις λειτουργικές ανάγκες των 
ΚΕ.Δ.Δ.Υ. σε αναπληρωτές ή ωρομισθίους των κλάδων Ε.Ε.Π. 

Οι πίνακες των λειτουργικών αναγκών των σχολικών 
μονάδων Ειδικής Αγωγής και των ΚΕ.Δ.Δ.Υ. υποβάλλο¬ 
νται στον οικείο Περιφερειακό Διευθυντή Εκπαίδευσης. 

ΑΡΘΡΟ 7 

Διαδικασία και όργανα πρόσληψης 

1. Ο Περιφερειακός Διευθυντής Εκπαίδευσης, με από¬ 
φασή του, ύστερα από πρόταση του Π.Υ.Σ.Ε.Ε.Π. προβαί¬ 
νει στην πρόσληψη και τοποθέτηση των αναπληρωτών 
και ωρομισθίων σε Σ.Μ.Ε.Α,Ε. ή ΚΕ.Δ.Δ.Υ. 

2. Οι υποψήφιοι για πρόσληψη καλούνται με οποιον- 
δήποτε πρόσφορο τρόπο να παρουσιαστούν στην Πε¬ 
ριφερειακή Διεύθυνση Εκπαίδευσης και να αναλάβουν 
καθήκοντα σε τακτή από την πρόσκλησή τους ημερομη¬ 
νία. Η τοποθέτηση γίνεται ύστερα από δήλωσή τους στα 
υπάρχοντα λειτουργικά κενά. Μετά την τοποθέτησή τους, 
διαβιβάζεται ο φάκελος στους Διευθυντές Εκπαίδευσης, 
στη δικαιοδοσία των οποίων ανήκει η σχολική μονάδα, ή 
στους Προϊσταμένους των ΚΕ.Δ.Δ.Υ., οι οποίοι φροντίζουν 
για τα υπηρεσιακά θέματα των προσληφθέντων (μισθο¬ 
δοσία, άδειες, βεβαιώσεις προϋπηρεσίας κλπ.). 

3. Το εβδομαδιαίο ωράριο των αναπληρωτών Ε.Ε.Π. 
και Ε.Β.Π. καθορίζεται με τις διατάξεις της αριθμ. 28915/ 
12-3-2007 (ΦΕΚ 449/τ.Β') Υπουργικής Απόφασης. 


4. Τα ιδιαίτερα καθήκοντα και οι αρμοδιότητες των 
αναπληρωτών Ε.Ε.Π. και Ε.Β.Π. καθορίζονται με τις δι¬ 
ατάξεις των Κεφαλαίων Β' και Γ' της αριθμ. 27922/Γ6/ 
8-3-2007 (ΦΕΚ 449/τ.Β') Υπουργικής Απόφασης. 

5. Οι αναπληρωτές Ε.Ε.Π. και Ε.Β.Π. λαμβάνουν το βα¬ 
σικό μισθό που αντιστοιχεί στον εισαγωγικό βαθμό της 
κατηγορίας τους, σύμφωνα με τις διατάξεις Ν. 4024/2011 
(ΦΕΚ 226/τ.Α'), όπως αυτός τροποποιήθηκε και ισχύει. 

Η αμοιβή των ωρομισθίων Ε.Ε.Π. υπολογίζεται όπως 
και των ωρομισθίων εκπαιδευτικών σε συνάρτηση με 
τις διατάξεις του προτελευταίου εδαφίου της παρ. 4 
του άρθρου 23 του Ν. 3699/2008. 

Ωρομίσθιοι Ε.Β.Π. δεν προσλαμβάνονται. 

Αν εξαντληθούν οι πίνακες της μιας Περιφερειακής 
Διεύθυνσης Εκπαίδευσης αναζητούνται αναπληρωτές 
από πίνακες άλλων Περιφερειακών Διευθύνσεων Εκ¬ 
παίδευσης. 

Αμοιβαίες μετακινήσεις αναπληρωτών Ε.Ε.Π. και Ε.Β.Π. 
δεν πραγματοποιούνται. 

ΑΡΘΡΟ 8 

Κυρώσεις των μη προσερχομένων 
για ανάληψη υπηρεσίας 

Οι υποψήφιοι που προσλαμβάνονται ως προσωρινοί 
αναπληρωτές και δεν προσέρχονται να αναλάβουν 
υπηρεσία ή παραιτούνται μετά την ανάληψη υπηρε¬ 
σίας διαγράφονται από τον πίνακα για το διανυόμενο 
διδακτικό έτος. 

Των κυρώσεων απαλλάσσονται α) όσοι προσλαμβά¬ 
νονται μετά την 1η Μαρτίου κάθε διδακτικού έτους και 
β) οι ωρομίσθιοι, οι οποίοι δηλώνουν ότι δεν επιθυμούν 
να αναλάβουν υπηρεσία. 

Για τους υποψήφιους που έχουν υποβάλλει αίτηση ανα¬ 
πληρωτή σε περισσότερους του ενός κλάδους Ε.Ε.Π., 
στους πίνακες της Περιφερειακής Διεύθυνσης Εκπαί¬ 
δευσης ή στους ενιαίους πίνακες αναπληρωτών και 
ωρομισθίων εκπαιδευτικών της Γενικής Εκπαίδευσης ή 
Φυσικής Αγωγής (Τ.Α.Δ.) ή Ειδικής Αγωγής και Εκπαίδευ¬ 
σης (Ε.Α.Ε.), σε περίπτωση πρόσληψής τους με πλήρες 
ωράριο από τον πίνακα ενός κλάδου αναστέλλεται η 
υποψηφιότητά τους στους πίνακες των λοιπών κλάδων. 
Σε περίπτωση πρόσληψης σε θέση ωρομισθίου από τον 
πίνακα ενός κλάδου, οι υποψήφιοι παραμένουν διαθέσιμοι 
σε όλους τους πίνακες, μόνο για πρόσληψη με πλήρες 
ωράριο. 

Οι υποψήφιοι που θα προσληφθούν με πλήρες ωρά¬ 
ριο σε κλάδους Ε.Ε.Π. και ταυτόχρονα περιλαμβάνονται 
στους ενιαίους πίνακες αναπληρωτών εκπαιδευτικών 
της Κεντρικής Υπηρεσίας του Υπουργείου Παιδείας και 
Θρησκευμάτων, οφείλουν να καταθέσουν άμεσα στις 
αρμόδιες Διευθύνσεις υπεύθυνη δήλωση απενεργοποί- 
ησης της αίτησής τους. Σε διαφορετική περίπτωση η 
μη απενεργοποίηση της αίτησης έχει σαν αποτέλεσμα 
τη διαγραφή τους από τους ενιαίους πίνακες αναπλη¬ 
ρωτών για το σχολικό έτος που διανύεται και για το 
επόμενο σχολικό έτος. 

ΑΡΘΡΟ 9 

Σύναψη και λύση της σύμβασης εργασίας 

Οι αναπληρωτές και οι ωρομίσθιοι Ε.Ε.Π. καθώς και 
οι αναπληρωτές Ε.Β.Π. προσλαμβάνονται με σύμβαση 
εργασίας ιδιωτικού δικαίου ορισμένου χρόνου, η οποία 
αρχίζει με την ανάληψη υπηρεσίας τους στην οικεία 

Περιφερειακή Διεύθυνση Εκπαίδευσης και λύεται αυ¬ 
τοδίκαια. 

Οι αναπληρωτές Ε.Ε.Π. και Ε.Β.Π. απολύονται με τη 
λήξη του διδακτικού έτους της βαθμίδας που υπηρετούν. 

Οι αναπληρωτές Ε.Ε.Π. και Ε.Β.Π., οι οποίοι συμπληρώ¬ 
νουν ωράριο σε σχολική μονάδα άλλης βαθμίδας, απο¬ 
λύονται με τη λήξη του διδακτικού έτους της βαθμίδας 
τοποθέτησής τους. 

Οι ωρομίσθιοι Ε.Ε.Π. απολύονται με τη συμπλήρωση 
του χρονικού διαστήματος για το οποίο έχουν προ- 
σληφθεί ή με τη λήξη των μαθημάτων των σχολικών 
μονάδων στις οποίες τοποθετήθηκαν. 

Οι αναπληρωτές και ωρομίσθιοι Ε.Ε.Π. που τοποθετού¬ 
νται σε ΚΕ.Δ.Δ.Υ. απολύονται στις 30 Ιουνίου. 

Όλοι οι παραπάνω απολύονται με απόφαση του οικεί¬ 
ου Περιφερειακού Διευθυντή Εκπαίδευσης. 

Μπορεί η σύμβαση να διακοπεί για σοβαρό και τεκ¬ 
μηριωμένο λόγο και πριν τη λήξη του διδακτικού έτους. 

ΑΡΘΡΟ 10 

Μεταβατικές-καταργούμενες διατάξεις 

1. Για το διδακτικό έτος 2014-2015, η κατάθεση αιτή¬ 


σεων και δικαιολογητικών των υποψηφίων καθώς και οι 
προσλήψεις των αναπληρωτών και ωρομισθίων Ε.Ε.Π. και 
των αναπληρωτών Ε.Β.Π. θα γίνονται με τις διατάξεις 
της παρούσας απόφασης. 

2. Μέχρι να συσταθούν οργανικές θέσεις σε Σ.Μ.Ε.Α.Ε. 
και ΚΕ.Δ.Δ.Υ. των κλάδων ΠΕ 35 (Παιδιάτρων με εξειδί- 
κευση στην Παιδονευρολογία ή Νευρολόγων με εξειδί- 
κευση στην Παιδονευρολογία) και ΠΕ 36 (Μουσικοθερα- 
πευτών) των περιπτώσεων α και β, της παραγράφου 2, 
του άρθρου 19 του Ν. 3699/2008, δεν θα γίνονται δεκτές 
αιτήσεις υποψηφίων που διαθέτουν τα τυπικά προσόντα 
ένταξης σε αυτούς τους κλάδους, των παραγράφων 2.1 
και 2.2 του άρθρου 20 του Ν. 3699/2008. 

Από την έναρξη ισχύος της απόφασης αυτής κάθε 
άλλη διάταξη που είναι αντίθετη στις διατάξεις της 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Αυγούστου 2014 

Ο ΥΦΥΠΟΥΡΓΟΣ 

